Какъв е смисълът? Спират "Съни бийч" и "Бригада нов дом" заради коронавируса - Разкрития.ком
Начало Разкрития Какъв е смисълът? Спират „Съни бийч“ и „Бригада нов дом“ заради коронавируса
Какъв е смисълът? Спират „Съни бийч“ и „Бригада нов дом“ заради коронавируса
бТВ спира излъчването на „Съни бийч“, заменя го със „Столичани в повече“
bTV променя сериозно програмата си заради коронавируса. MasterChef България ще се излъчва само във вторник. Сериалът „Съни бийч“ ще бъде временно заменен от „Столичани в повече“, а „Бригада Нов дом“ и „Смени жената“ няма да снимат и излъчват нови епизоди по време на епидемията, считано от тази седмица.
От следващата седмица, в понеделник и четвъртък bTV ще посвети часовия пояс между 21 и 22 часа на специално токшоу, което ще погледне на COVID-19 епидемията през призмата на човешките истории. В четвъртък, 19 март, специалното предаване на живо „Кризата COVID-19: Всичко, което трябва да знаете” ще даде актуална и полезна информация, както и съвети за всички зрители от авторитетни събеседници.
Предаването с водещ Антон Хекимян ще започне по време на централната емисия на bTV Новините и ще продължи до 21 часа.
Топ приоритет на bTV Media Group във всяка фаза на извънредното положение в страната остава произвеждането и излъчването на новини, актуални предавания и специални проекти във връзка с COVID-19, при прилагане на най-строгите мерки за предпазване на здравето на служителите.
bTV въвежда превантивни мерки срещу потенциална зараза с коронавирус още от февруари. Част от най-строгите включват работа от вкъщи и ротация на изцяло разделени екипи на седмични смени, включително при новинарските, продукционните и техническите екипи, пише hotnews.bg.
Етикети: "Бригада Нов дом", new, коронавирус, Съни бийч